ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃጫሉ ሁንዴሳ፡ ‘እቲ ዝተቐትለ ጅግና ዓርከይ’ 4 ሓምለ 2020 መግለጺ ስእሊ, ሃጫሉን ጋዜጠኛ ቢቢሲ (ካሜራማን) ኣመንሲሳ ኢፋ ድሕሪ ሞት ውሩይ ደራፋይ ሃጫሉ ሁንዴሳ፡ ኣብ ዝተፈላለየ ከተማታት ኢትዮጵያ ጎነጽ ዝተሓወሶ ሓያል ናዕቢ ተላዒሉ ብሰንኩ ድማ ብዙሓት ሰባት ተቐቲሎም ኣለዉ። ሃጫሉ፡ መብዛሕትኡ ግዜ ብዛዕባ ፍቕሪን ሓድነትን እዩ ዝደርፍ ነይሩ። ብኻልእ ገጽ ድማ ብዛዕባ ኣድልዎ ህዝቢ ኦሮሞ ካብ ፖለቲካዊ፡ ቁጠባውን ማሕበራውን ኢትዮጵያ ክቓኒ ምጽንሑ ይፍለጥ። ዓርኪ እቲ ህቡብ ስነጥበባዊ ዝኾነን፡ ብዛዕባኡ ዝትርኽ ንሽልማት ዝበቕዐ ፊልም ዝሰርሐን፡ ጋዜጠኛ ቢቢሲ (ካሜራማን) ኣመንሲሳ ኢፋ፡ ድሕሪ ቅትለቱ ዝቐጸላ መዓልታት ከመይ ከምዝሓለፋ ብኸምዚ የዘንቱ። ሓሓንሳብ ብዛዕባ ሞት ሃጫሉ ክሓስብ እንከሎኹ፡ ኣብ ክንድኡ ኣነ ሞይተ ንሱ እንተዝነብር ዝብል ሓሳብ ይመጸኒ። ንብዙሓት ሰባት ናቶም ጎብለልን ጅግናን ኢዩ ነይሩ። ንመሰል ብዙሓት ውጹዓት ሰባት ተቓሊሱ እዩ። ሓደ እዋን ብዙሓት ስነ-ጥበበኛታት፡ ተጣበቕቲ፡ ፖለቲከኛታት ነዛ ሃገር ራሕሪሖም ክሃድሙ እንከው፡ ሃጫሉ ኣይስደድን ብምባል ካልኦት ዘይደፈርዎ ዛዕባታት ከልዕል ክኢሉ’ዩ። ኣብ ኣዲስ ኣበባ ዝተቐትለ ሙዚቀኛ ሃጫሉ ሁንዴሳ መን እዩ?
